wannaphong/clean_thaiwikipedia huggingface dataset:
# การบินจี๋เสียง
การบินจี๋เสียง  หรือรู้จักกันในชื่อ จูนเหยาแอร์ เป็นสายการบินสัญชาติจีน โดยมีฐานการบินอยู่ที่ท่าอากาศยานหงเฉียวและท่าอากาศยานผู่ตงของเซี่ยงไฮ้ และให้บริการเที่ยวบินสู่จุดหมายปลายทาง 70 แห่งทั้งภายในและระหว่างประเทศในเอเชียและยุโรป สายการบินก่อตั้งขึ้นในปี 2005Juneyao Airlines at airlineupdate.com  เป็นบริษัทลูกของบมจ.ช่างไห่จูนเหยากรุ๊ปAir Transport World 9 May 2007  และได้เริ่มดำเนินงานในปี 2006 การบินจี๋เสียงเป็นสมาชิกคอนเน็กติงของสตาร์อัลไลแอนซ์ตั้งแต่วันที่ 23 พฤษภาคม ค.ศ. 2017

 กิจการองค์กร 

 สำนักงานใหญ่ 
การบินจี๋เสียงมีสำนักงานใหญ่ในผู่ตง, เซี้ยงไฮ้ - Chinese address: "上海市长宁区虹翔三路80号" - The Chinese source states Changning District, so that is used instead of the English which states it is in Minhang District.

 สายการบินลูก 
การบินจี๋เสียงมีสายการบินลูกดังนี้:

 9 แอร์: สายการบินราคาประหยัดสัญชาติจีน ให้ยริการเที่ยวบินจากท่าอากาศยานนานาชาติกว่างโจวไป๋-ยฺหวินสู่จุดหมายปลายทาง 34 แห่งในประเทศจีน ญี่ปุ่น เมียนมา และไทย

 จุดหมายปลายทาง 

 ข้อตกลงการบินร่วม 
ณ เดือนพฤษภาคม ค.ศ. 2019 การบินจี๋เสียงได้ทำข้อตกลงการบินร่วมกับสายการบินดังต่อไปนี้:

 แอร์ไชนา
 ออล นิปปอน แอร์เวย์
 ไชนาอีสเทิร์นแอร์ไลน์
 อีวีเอแอร์
 ฟินน์แอร์Finnair starts codeshare cooperation with Juneyao Air, extending its network in China Company.finnair.com 16 May 2019. Retrieved 16 May 2019
 เชินเจิ้นแอร์ไลน์

 ฝูงบิน 

 ฝูงบินปัจจุบัน 
thumb|แอร์บัส เอ320-200 ของการบินจี๋เสียง
thumb|โบอิง 787-9 ของการบินจี๋เสียง
ณ เดือนกรกฎาคม ค.ศ. 2024 การบินจี๋เสียงให้บริการเครื่องบินดังต่อไปนี้:
+ฝูงบินของการบินจี๋เสียงเครื่องบินประจำการคำสั่งซื้อผู้โดยสารหมายเหตุCYรวมแอร์บัส เอ320-20030—8150158แอร์บัส เอ320นีโอ21—8156164แอร์บัส เอ321-20027—12178190แอร์บัส เอ321นีโอ1128199207โบอิง 787-98229295324JUNEYAO AIRLINES TAKES DELIVERY OF THEIR FIRST BOEING 787 DREAMLINER samchui.com 20 October 2018. Retrieved 25 October 2018.PICTURES: Juneyao takes first 787 flightglobal.com 19 October 2018. Retrieved 25 October 2018.สั่งซื้อพร้อม 5 ตัวเลือกรวม974
การบินจี๋เสียงมีอายุฝูงบินเฉลี่ย 7.1 ปี

 ฝูงบินในอดีต 
การบินจี๋เสียงเคยให้บริการเครื่องบินดังต่อไปนี้:

 แอร์บัส เอ319-100 จำนวน 2 ลำ
 แอร์บัส เอ320-200 จำนวน 13 ลำ

 อุบัติเหตุและอุบัติการณ์สำคัญ 

 29 สิงหาคม ค.ศ. 2011: การบินจี๋เสียง เที่ยวบินที่ 1112 นักบินไม่ได้ตอบรับคำสั่งในการยกเลิกการลงจอดของหอบังคับการบินถึงหกครั้งในช่วงเวลาเจ็ดนาที การกระทำดังกล่าวถือเป็นการกระทำที่ผิดกฎ CCAR-91-R2 ของสำนักงานการบินพลเรือนแห่งประเทศจีน (ซีเอเอซี) จากเหตุการณ์ดังกล่าว ใบอนุญาตการทำการบินของกัปตันสัญชาติเกาหลีถูกระงับในประเทศจีนเป็นการถาวร และนักบินผู้ช่วยถูกระงับชั่วคราวเป็นเวลาหกเดือน ซีเอเอซีได้ส่งกระดานข่าวให้กับสำนักงานการบินพลเรือนแห่งประเทศเกาหลีใต้เกี่ยวกับการพฤติกรรมของกัปตัน ซึ่งไม่ได้ยกเลิกการลงจอดเพื่อให้เที่ยวบิน QR888 ของกาตาร์แอร์เวย์ที่ได้ประกาศสัญญาณสภาวะฉุกเฉินที่ปริมาณเชื้อเพลิงต่ำ ให้ได้ลงจอดก่อน ถึงแม้เครื่องบินของกาตาร์แอร์เวย์จะลงจอดได้อย่างปลอดภัยโดยมีเชื้อเพลิง 5,200 กิโลกรัมหลงเหลืออยู่ อย่างไรก็ตามซีเอเอซีก็ได้ส่งกระดานข่าวให้กับสำนักงานการบินพลเรือนแห่งประเทศกาตาร์เพื่อให้คำแนะนำเกี่ยวกับการใช้น้ำมันเชื้อเพลิงในเครื่องบิน
# พิพิธภัณฑ์ยูโกสลาเวีย
พิพิธภัณฑ์ยูโกสลาเวีย  เป็นพิพิธภัณฑ์ประวัติศาสตร์สาธารณะในเบลเกรด ประเทศเซอร์เบีย ซึ่งบอกเล่าประวัติศาสตร์ของยูโกสลาเวียยุคราชอาณาจักรไปจนถึงยุคสังคมนิยม และชีวิตของยอซีป บรอซ ตีโต ที่ไว้ศพของตีโตในปัจจุบันอยู่ในอาคารบ้านดอกไม้ซึ่งเป็นส่วนหนึ่งของพิพิธภัณฑ์

ด้วยยอดเข้าชม 120,000 ต่อปี ทำให้พิพิธภัณฑ์มียอดเข้าชมสูงสุดในประเทศเซอร์เบีย

ประวัติศาสตร์

ศูนย์ "ยอซีป บรอซ ตีโต" อนุสรณ์
ทั้งสามอาคารของพิพิธภัณฑ์ ในอดีตเป็นส่วนหนึ่งของศูนย์ "ยอซีป บรอซ ตีโต" อนุสรณ์ มาก่อน

พิพิธภัณฑ์ 25 พฤษภา เปิดเมื่อปี 1962 สร้างโดยนครเบลเกรดเพื่อเป็นของขวัญวันเกิดแก่ยอซีป บรอซ ตีโต ประธานาธิบดีแห่งยูโกสลาเวียเนื่องในโอกาสวันเกิดปีที่ 70 ปี พิพิธภัณฑ์นี้ใช้จัดแสดงของขวัญต่าง ๆ ที่ตีโตได้รับจนถึงปี 1962 ในปี 1982 ได้มีการก่อตั้งศูนย์ "ยอซีป บรอซ ตีโต" อนุสรณ์ ("Josip Broz Tito" Memorial Centre) ขึ้น และพิพิธภัณฑ์ 25 พฤษภา กลายมาเป็นส่วนหนึ่งของศูนย์ ศูนย์ดังกล่าวประกอบด้วยหลายอาคารและสถาบันต่าง ๆ ที่ส่วนใหญ่ตั้งอยู่ในเบลเกรด และบางส่วนนอกเบลเกรด เช่นที่กุมรอเวซ บ้านเกิดของตีโต อาคารของศูนย์ยังรวมถึงบ้านดอกไม้ซึ่งเป็นที่ฝังร่างของตีโต อาคารส่วนใหญ่ของศูนย์ตั้งอยู่ในบริเวณเดดีเนีย ในปี 1984 มีการเปิดตัวส่วนต่อเติมอาคารของสะสมอนุสรณ์ (the Memorial Collection Building) ซึ่งจัดแสดงของส่วนตัวและรางวัลรวมถึงเหรียญเกียรติยศของตีโตErceg-Sarajčić, G. (1989). Memorijalni centar "Josip Broz Tito" : muzejsko-memorijalni sadržaji. Informatica museologica, 20(3-4), 13-16. Retrieved from http://hrcak.srce.hr/144946

นอกจากวัตถุจัดแสดงอันเนื่องจากประวัติศาสตร์ของยูโกสลาเวียและตีโตแล้ว พิพิธภัณฑ์ยังจัดแสดงงานศิลปะจากศิลปินเลื่องชื่อระดับโลก เช่น ยัน กรีเกียร์, คลอด ยอเซฟ แวร์เนท์, เฟอร์ดีนันท์ เฌออร์ก วอลด์มืลเลอร์, ภาพพิมพ์ต้นฉบับของ Los Caprichos โดย ฟรังซิสโก โกยา, เกอร์เบรนด์ ฟาน เดิน เอ็กเฮาต์ เป็นต้น

 พิพิธภัณฑ์การปฏิวัติประชาชนยูโกสลาฟ 
พิพิธภัณฑ์การปฏิวัติประชาชนยูโกสลาฟ (Museum of the Revolution of Yugoslav Peoples) สถาปนาในปี 1959 โดยคณะกรรมการกลางสภาคอมมิวนิสต์แห่งยูโกสลาเวีย อาคารเริ่มก่อสร้างในปี 1978 ที่นิวเบลเกรด ตั้งอยู่ระหว่างวังเซอร์เบีย และหออูชเซ ตั้งเป้าแล้วเสร็จในปี 1981 ตรงกับการเฉลิมฉลอง 40 ปีของการปฏิวัติ กระนั้นอาคารสร้างไม่แล้วเสร็จและถูกทิ้งร้าง กลายมาเป็นที่อยู่อาศัยของคนไร้บ้าน

 พิพิธภัณฑ์ประวัติศาสตร์ยูโกสลาเวีย 
พิพิธภัณฑ์สถาปนาในปี 1996 โดยรัฐบาลสหพันธ์สาธารณรัฐยูโกสลาเวีย เพื่อทดแทนสองสถาบันเก่า คือ ศูนย์ "ยอซีป บรอซ ตีโต" ระลึก และ พิพิธภัณฑ์การปฏิวัติประชนชนยูโกสลาฟ ของสะสมจากทั้งสองหน่วยงานถูกขนย้ายมาเป็นของพิพิธภัณฑ์ใหม่นี้

พิพิธภัณฑ์เปลี่ยนชื่อในปี 2016 เป็น พิพิธภัณฑ์ยูโกสลาเวีย โดยประกอบด้วยสามอาคาร พื้นที่รวม 5253 ตารางเมตร ตั้งอยู่ในสวนขนาด 3.2 เฮกตาร์
# พิพิธภัณฑ์ธนาคารแห่งประเทศไทย
พิพิธภัณฑ์ธนาคารแห่งประเทศไทย เป็นพิพิธภัณฑ์ในกรุงเทพมหานคร ตั้งอยู่ในวังบางขุนพรหมซึ่งเป็นที่ประทับเดิมของสมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ เป็นพระราชโอรสคนที่ 33 ในพระบาทสมเด็จพระจุลจอมเกล้าเจ้าอยู่หัว พระมหากษัตริย์รัชกาลที่ 5 แห่งกรุงรัตนโกสินทร์ นอกจากนี้พิพิธภัณฑ์ยังมีสาขาย่อยที่จังหวัดเชียงใหม่ด้วย

พิพิธภัณฑ์ธนาคารแห่งประเทศไทย จัดแสดงสื่อในการแลกเปลี่ยนเมื่อยุคก่อนประวัติศาสตร์ โดยแบ่งออกเป็นห้องต่าง ๆ เช่น ห้องเงินตราโบราณ ห้องกษาปณ์ไทย ห้องเงินพดด้วง ห้องธนบัตรไทย ห้องทองตรา ห้อง 50 ปี ตัวพิพิธภัณฑ์มีพื้นที่ทั้งหมด 30 ไร่ อาคารเคยถูกใช้เป็นสถานที่ราชการอยู่ระยะหนึ่ง กระทั่งปี พ.ศ. 2525 เปลี่ยนมาเป็นพิพิธภัณฑ์ธนาคารแห่งประเทศไทย

 การจัดแสดง 
 นิทรรศการโรงพิมพ์ธนบัตร 
จัดแสดงให้ชมเกี่ยวกับการออกแบบธนบัตร เครื่องพิมพ์ธนบัตรรุ่นแรก ใช้วีดีทัศน์เล่าเรื่องราวการก่อตั้งโรงพิมพ์ธนบัตรแห่งแรกของไทย 

 นิทรรศการเงินตรา 
จัดแสดงเหรียญลิเดียที่มีอายุ 2,600 ปี เหรียญและเงินรูปแบบต่างๆ ในดินแดนสุวรรณภูมิ
# อุทยานอนุสรณ์ชูมาริตเซ
อุทยานอนุสรณ์เดือนตุลาในกรากูเยวัตส์ (, Спомен-парк „Крагујевачки октобар") หรือ อุทยานอนุสรณ์ชูมาริตเซ (Memorijalni park Šumarice, Меморијални парк Шумарице) เป็นสถานที่ใกล้กับกรากูเยวัตส์ ประเทศเซอร์เบีย ที่ซึ่งกองกำลังรุกรานของนาซีเยอรมนีประหารชีวิตชายและเด็กชายจำนวน 2,800 คนจากเมือง ในจำนวนนี้มีหลายร้อยคนเป็นนักเรียน ในวันที่ 21 ตุลาคม 1941 ในระหว่างสงครามโลกครั้งที่สอง หรือที่รู้จักในชื่อการสังหารหมู่กรากูเยวัตส์ พิพิธภัณฑ์ 21 ตุลา ได้ถูกสร้างขึ้น ออกแบบโดยอีวัน อันทีช (Ivan Antić) ตรงจุดเกิดเหตุ

อนุสรณ์ภายในสวนประกอบด้วยอนุสรณ์ระลึกถึงนักเรียนและครูอาจารย์ของพวกเขาเหล่านั้น หรือ อนุสรณ์ "เที่ยวบินที่ถูกรบกวน" ("Interrupted Flight") ผลงานโดยประติมากร มีออดราก ชีฟคอวิช (Miodrag Živković), อนุสรณ์แห่งความเจ็บปวดและการต้านทาน ("Monument of pain and defiance") โดยประติมากร อันเท เกิร์ชเชตีช (Ante Gržetić), อนุสรณ์ "หนึ่งต่อหนึ่ง" ("One hundred for one") โดยนันดอร์ กลีด, อนุสรณ์แห่งการต้านทานและเสรีภาพ ("Resistance and Freedom") โดยเกิร์ชเชตีช เช่นกัน และ อนุสรณ์คนขัดรองเท้า หรือ อนุสรณ์ดอกไม้แก้ว ("Crystal Flower") โดย เนบอยชา เดเลีย (Nebojša Delja) นอกจากนี้ยังมีอนุสรณ์แด่ชาวสโลวักที่ถูกสังหารในสงครามโลกครั้งที่หนึ่งและสุสานทัพจากยุคสงครามโลกครั้งที่หนึ่งกับอนุสรณ์ทหารเซอร์เบีย Šumarice Memorial Park at www.spomenicikulture.mi.sanu.ac.rs
# พิพิธภัณฑ์นครมิกาซะ
พิพิธภัณฑ์นครมิกาซะ  เปิดในนครมิกาซะ จังหวัดฮกไกโด ประเทศญี่ปุ่น ในปี พ.ศ. 2522 พิพิธภัณฑ์จัดแสดงสิ่งสะสมเกี่ยวกับประวัติศาสตร์ธรรมชาติและประวัติศาสตร์ของพื้นที่ สิ่งสะสมที่มีชื่อเสียงคือแอมโมไนต์ตลอดจนซากดึกดำบรรพ์ต้นแบบ เอโซะ มิกาซะ รีว ที่ค้นพบในปี พ.ศ. 2519 และได้รับการขึ้นทะเบียนเป็นอนุสรณ์สถานทางธรรมชาติ
# อาร์มีย์สการัตนากอมานดา เด-0
อาร์มีย์สการัตนากอมานดา เด-0 (ชื่อทางการเต็มคือ) หรือชื่ออื่น ดิอาร์ก (the Ark), อาเอร์กา/เด-0 (ARK/D-0) และชื่อเล่น หลุมหลบภัยของตีโต  เป็นหลุมหลบภัยนิวเคลียร์ยุคสงครามเย็นและศูนย์บัญชาการทางการทหาร ตั้งอยู่ใกล้กับเมืองกอญิตส์ ในประเทศบอสเนียและเฮอร์เซโกวีนา หลุมหลบภัยนี้สร้างขึ้นเพื่อป้องกันภัยแก่ประธานาธิบดียอซีป บรอซ ตีโต แห่งสหพันธ์สาธารณรัฐสังคมนิยมยูโกสลาเวีย และสมาชิกวงในของเขามากถึง 350 คน ในกรณีที่อาจเกิดข้อพิพาททางนิวเคลียร์ขึ้น หลุมหลบภัยประกอบด้วยส่วนที่อยู่อาศัย ห้องประชุม สำนักงาน ห้องวางแผนยุทธการ และพื้นที่อื่น ๆ หลุมหลบภัยนี้เป็นความลับของรัฐกระทั่งยูโกสลาเวียล่มสลายในคริสต์ทศวรรษ 1990 หลุมหลบภัยสร้างขึ้นระหว่างปี 1953 ถึง 1979 โดยสร้างอยู่ภายในเขาซลาตาร์ (Zlatar) ซึ่งเป็นเชิงเขาทางใต้ของทิวเขาบิเยลาชนิตซา

ในปี 1953 ซึ่งสงครามเย็นเริ่ม "ร้อนแรงขึ้น" ประธานาธิบดีตีโตให้คำสั่งแก่กองทัพประชาชนยูโกสลาฟเพื่อทำการก่อสร้างหลุมหลบภัยนี้ขึ้น ในกรณีที่เกิดสงครามนิวเคลียร์ขึ้นจะใช้งานที่นี่เป็นศูนย์บัญชาการและหลุมหลบภัยแก่ผู้บัญชาการระดับสูงของตีโต รวมถึงครอบครัวและคนใกล้ชิดของเขา การก่อสร้างและการมีอยู่ของหลุมหลบภัยนี้ได้รับการปกป้องอย่างแน่นหนา ถือเป็นความลับทางการทหารที่ลับที่สุดของยูโกสลาฟในเวลานั้น ในปี 1979 หลุมหลบภัยก่อสร้างแล้วเสร็จ รวมระยะเวลา 26 ปี งบประมาณ 4.6 พันล้านดอลลาร์ในการก่อสร้าง (เทียบเท่า ดอลลาร์ในปัจจุบัน) โครงการนี้พึ่งจะเปิดเผยสู่สาธารณะเมื่อช่วงคริสต์ทศวรรษ 1990

หลังตีโตถึงแก่อสัญกรรมในปี 1980 โครงการนี้ได้เก็บรักษาเผื่อใช้ในอนาคตและพร้อมใช้งานหากเกิดสงคราม ในปี 1992 ขณะเกิดสงครามในยูโกสลาเวีย มิลูติน กูกาญัตส์ นายพลแห่งกองทัพประชาชนยูโกสลาฟ สั่งให้ทุบทำลายหลุมหลบภัยนี้ เช่นเดียวกับฐานทัพอากาศเฌ็ลยาวา การทำลายไม่สำเร็จเนื่องจากถูกเจ้าหน้าที่ทหารสองนายทำการล้มแผนผ่านการตัดสายไฟขาดขณะหนี หลุมหลบภัยจึงได้ส่งมอบแก่รัฐบาลบอสเนียและเฮอร์เซโกวีนา ต่อมาสาธารณรัฐบอสเนียและเฮอร์เซโกวีนาใช้งานที่นี่เป็นโกดังเก็บของในระหว่างสงครามบอสเนีย

หลังสงครามบอสเนียสิ้นสุด ในปัจจุบันหลุมหลบภัยใช้งานเป็นสถานที่พบปะของศิลปินจากทั่วโลก มีการจัดโครงการนิทรรศการศิลปะร่วมสมัยรายสองปี (Project Biennial of Contemporary Art) ที่นี่ ด้วยมุ่งหมายให้ที่นี้กลายเป็นสถาบันด้านวัฒนธรรมของภูมิภาค และตอบสนองความต้องการทางศิลปะที่เพิ่มสูงขึ้น และใช้งานเป็นพิพิธภัณฑ์ที่ภายในอนุรักษ์วัตถุและสัญลักษณ์ต่าง ๆ จากสมัยของตีโตไว้อย่างดี
# มาตรฐานสีอาร์เอแอล
อาร์เอแอลเป็นระบบการจัดการสีที่ใช้ในยุโรปซึ่งสร้างและบริหารจัดการโดย  ของเยอรมนี  (RAL non-profit LLC) ซึ่งเป็นบริษัทในเครือของ German  ในบริบททั่วไปนั้น, อาร์เอแอล หมายถึงระบบอาร์เอแอลคลาสสิก (RAL Classic) ซึ่งส่วนใหญ่ใช้สำหรับการเคลือบเงาและการเคลือบสีฝุ่น แต่ในปัจจุบันรวมไปถึงพลาสติกเช่นกัน ผลิตภัณฑ์อาร์เอแอลที่ได้รับการรับรองจะมีโฮโลแกรมเพื่อทำให้รุ่นที่ไม่ได้รับอนุญาตผลิตได้ยาก ตัวเลียนแบบอาจแสดงเฉดสีที่แตกต่างออกไปเมื่อสังเกตภายใต้แหล่งกำเนิดแสงต่างๆ

 ระบบปริภูมิสีอาร์เอแอล 

thumb|พัดลมสีอาร์เอแอลคลาสสิก K5

 อาร์เอแอล คลาสสิค 
ในปี พ.ศ. 2470 กลุ่มจากเยอรมนีชื่อ  (คณะกรรมการจักรวรรดิเพื่อการจัดส่งและการประกันคุณภาพ) คิดค้นคอลเลกชันสี่สิบสีภายใต้ชื่อ "RAL 840"  ก่อนถึงวันดังกล่าว ผู้ผลิตและลูกค้าจะต้องแลกเปลี่ยนตัวอย่างเพื่ออธิบาย สีย้อมในขณะที่ต่อจากนี้ไปก็จะต้องใช้ตัวเลขเป็นหลัก 

ในช่วงทศวรรษ 1930 ตัวเลขมีการเปลี่ยนแปลงสม่ำเสมอเป็นตัวเลขสี่หลัก และคอลเลกชันได้เปลี่ยนชื่อเป็น "RAL 840 R" (R สำหรับฉบับแก้ไข (revised)) ประมาณปี 1940 สีอาร์เอแอลได้ถูกเปลี่ยนเป็นระบบสี่หลักตามธรรมเนียม สีลายพรางของกองทัพมักจะแสดงออกด้วยเลข "7" หรือ "8" ในตอนแรกจนกระทั่งปีพ.ศ. 2487 เนื่องจากมีการเพิ่มสีลงในคอลเลกชันอย่างต่อเนื่อง จึงได้รับการแก้ไขอีกครั้งในปีพ.ศ. 2504 และเปลี่ยนเป็น "RAL 840-HR" ซึ่งประกอบด้วยสี 210 เฉดสีและยังคงใช้อยู่จนถึงทุกวันนี้ ในทศวรรษที่ 1960 สีต่างๆ ได้รับการตั้งชื่อเสริมเพื่อหลีกเลี่ยงความสับสนในกรณีที่มีการสลับตัวเลข ในงานแสดงเฟอร์นิเจอร์ระดับนานาชาติ imm Cologne วันที่ 13-19 มกราคม 2563 ได้เปิดตัว 2 เฉดสีใหม่ในคอลเล็กชันคลาสสิก ได้แก่  RAL 2017 ส้มอาร์เอแอล (RAL orange) และ  RAL 9012 ขาวห้องสะอาด (Cleanroom White)
ช่วงชื่อช่วงเฉดสีแรกเฉดสีสุดท้ายจำนวนเฉดสีในช่วงRAL1xxxเฉดสีเหลือง  RAL 1000 เบจเขียว (Green beige)  RAL 1037 เหลืองตะวัน (Sun yellow)30RAL2xxxเฉดสีส้ม  RAL 2000 ส้มเหลือง (Yellow orange)  RAL 2017 ส้มอาร์เอแอล (RAL orange)14RAL3xxxเฉดสีแดง  RAL 3000 แดงเปลวไฟ (Flame red)  RAL 3033 ชมพูไข่มุก (Pearl pink)25RAL4xxxเฉดสีม่วง  RAL 4001 ม่วงดอกไลลัก (Red lilac)  RAL 4012 แบล็คเบอร์รี่ไข่มุก (Pearl blackberry)12RAL5xxxเฉดสีน้ำเงิน  RAL 5000 น้ำเงินไวโอเล็ต (Violet blue)  RAL 5026 น้ำเงินกลางคืนไข่มุก (Pearl night blue)25RAL6xxxเฉดสีเขียว  RAL 6000 เขียวปาติน่า (Patina green)  RAL 6039 เขียวไฟเบอร์ (Fibrous green)37RAL7xxxเฉดสีเทา  RAL 7000 เทากระรอก (Squirrel grey)  RAL 7048 เทาหนูไข่มุก (Pearl mouse grey)38 RAL8xxxเฉดสีน้ำตาล  RAL 8000 เขียวน้ำตาล (Green brown)  RAL 8029 ทองแดงไข่มุก (Pearl Copper)20RAL9xxxเฉดสีขาว/ดำ  RAL 9001 ครีม (Cream)  RAL 9023 เทามืดไข่มุก (Pearl dark grey)15
# กรมเสนาธิการร่วม คณะกรรมาธิการการทหารส่วนกลาง
กรมเสนาธิการร่วม  เป็นองค์กรบังคับบัญชาและและเป็นหน่วยงานบัญชาการรบของทุกเหล่าทัพของกองทัพปลดปล่อยประชาชน มีสำนักงานใหญ่อยู่ที่กรุงปักกิ่ง ก่อตั้งขึ้นเมื่อวันที่ 11 มกราคม พ.ศ. 2559 ภายใต้การปฏิรูปกองทัพของสี จิ้นผิง ประธานคณะกรรมาธิการการทหารส่วนกลาง เพื่อแทนที่อดีตกรมเสนาธิการกองทัพปลดปล่อยประชาชน

กรมเสนาธิการร่วมอยู่ภายใต้การนำของคณะกรรมาธิการการทหารส่วนกลาง ทำหน้าที่เป็นตัวเชื่อมโยงทางสถาบันระหว่างสมาชิกคณะกรรมาธิการกับกองบัญชาการยุทธบริเวณหลังปี พ.ศ. 2559 มีอำนาจหน้าที่หลักได้แก่ วางแผนการสนับสนุนการรบและคำสั่งรบ การศึกษากำหนดยุทธศาสตร์และข้อกำหนดทางทหาร, การประเมินขีดความสามารถในการรบ การจัดระเบียบแนวทางในการฝึกอบรมร่วม การเตรียมพร้อมสําหรับการสู้รบ และการเตรียมพร้อมสําหรับสงคราม
 
 หน่วยงาน 
ก่อนการเปลี่ยนแปลงในปี พ.ศ. 2559 เดิมกรมเสนาธิการประกอบด้วยหน่วยงานดังต่อไปนี้:

 กองบัญชาการปฏิบัติการรบ
 สำนักงานสื่อสารการรบ
 สำนักข่าวกรอง
 สำนักงานสรรพกำลัง
 สำนักงานสงครามอิเล็กทรอนิกส์ 
 สำนักความสัมพันธ์ทางการทูต
 สำนักบริหาร

ในปัจจุบันกรมเสนาธิการร่วมมีหน่วยงานดังต่อไปนี้:

 สำนักงานกลาง (办公厅)
 สำนักงานความมั่นคง (警卫局)
 สำนักงานการเมือง (政治工作局)
 สำนักงานปฏิบัติการ (作战局)
 สำนักฝึกอบรมยุทธศาสตร์และปฏิบัติการ (战略战役训练局)
 สำนักข่าวกรอง (情报局)
 สำนักงานนำร่อง (导航局)
 สำนักสารสนเทศและการสื่อสาร (信息通信局)
 สำนักงานคุ้มครองสิ่งแวดล้อมในสนามรบ (战场环境保障局)
 สำนักความต้องการทางทหาร (军事需求局)
สำนักข่าวกรอง หน่วยสืบราชการลับ เดิมคือสำนักที่ 2 หรือ '2PLA' ภายใต้กรมเสนาธิการร่วม เป็นหน่วยงานในสังกัดที่มีชื่อเสียงมากที่สุด สำหรับบทบาทในการจารกรรม

 รายนามเจ้ากรม 
เจ้ากรมเสนาธิการร่วมคนปัจจุบันคือ พลเอก หลิว เจิ้นลี่ รองเจ้ากรมคนปัจจุบัน ได้แก่ พลโท เช่า อี้หมิง และพลตรี เช่า ยฺเหวียนหมิง

|- style="text-align:center;"
|colspan=7|ว่าง  2514–18
|-

|- style="text-align:center;"
|colspan=7|กรมเสนาธิการทั่วไป เปลี่ยนชื่อเป็น กรมเสนาธิการร่วม
|-
# ยูกินาริ ซูงาวาระ
ยูกินาริ ซูงาวาระ (28 มิถุนายน ค.ศ. 2000 –) เป็นนักฟุตบอลระดับอาชีพชาวญี่ปุ่น ซึ่งปัจจุบันทำหน้าที่ในตำแหน่งแบ็กขวาให้แก่สโมสรอาเซ็ด อัลก์มาร์ ของลีกเอเรอดีวีซี และทีมชาติญี่ปุ่น

 อาชีพสโมสร 

 นาโงยะ แกรมปัส 
ซูงาวาระลงประเดิมสนามให้แก่สโมสรนาโงยะ แกรมปัส เมื่อวันที่ 24 กุมภาพันธ์ ค.ศ. 2018 ซึ่งเป็นวันเปิดฤดูกาล 2018 ในแมตช์ที่พบกับกัมบะ โอซากะ ในปฏิบัติการเช่นนั้น เขาได้กลายเป็นผู้เล่นอายุน้อยที่สุดเป็นอันดับสองที่ลงเล่นในการแข่งเจลีก ดิวิชัน 1 ด้วยวัย 17 ปี 7 เดือน 27 วัน แซงหน้าอดีตนักฟุตบอลของกัมบะ โอซากะ อย่างจุงอิจิ อินาโมโตะ ใน ค.ศ. 1997 และวันที่ 6 เมษายน ของปีดังกล่าว ซูงาวาระได้เซ็นสัญญาอาชีพฉบับแรกกับนาโงยะ แกรมปัส ซึ่งนับเป็นนักฟุตบอลอายุน้อยที่สุดในประวัติศาสตร์สโมสรที่เซ็นสัญญาอาชีพด้วยวัย 17 ปี 10 เดือน

 ยืมตัวไปอาเซ็ด 
ซูงาวาระเข้าร่วมสโมสรอาเซ็ดในลีกเอเรอดีวีซีเมื่อวันที่ 21 มิถุนายน ค.ศ. 2019 ด้วยการยืมตัวตลอดฤดูกาล เขาได้รับการเปิดตัวในทีมชุดใหญ่เมื่อวันที่ 25 กรกฎาคม ในฐานะตัวสำรองในนาทีที่ 59 ระหว่างเกมเสมอ 0–0 ในเหย้าของอาเซ็ดกับเบียโค เฮกเกน ในรอบคัดเลือกรอบสองของยูโรปาลีก ที่สโมสรอาเซ็ดเขาได้รับมอบหมายให้ทำหน้าที่เป็นแบ็กขวาเป็นหลัก ซึ่งเขาแข่งขันกับยูนาส สเวนซอน ที่มีอายุมากกว่า และได้รับการกำหนดให้เป็นผู้สืบทอดตำแหน่งของเขาในอนาคต โดยเมื่อวันที่ 4 สิงหาคม ค.ศ. 2019 ซูงาวาระได้ลงเป็นตัวจริงในเกมเหย้าโดยปะทะกับสโมสรฟอร์ตือนาซิตตาร์ด และยิงประตูสุดท้ายในนาทีที่ 84 ทำให้ขึ้นนำ 4 ประตูต่อ 0 หลังจากผลงานเบื้องต้นของเกลวิน สเตงส์ ทั้งในลีกและรอบแบ่งกลุ่มของยูฟ่ายูโรปาลีก ฤดูกาล 2019–2020 ซูงาวาระเป็นนักฟุตบอลที่หมุนเวียนอย่างสม่ำเสมอระหว่างฤดูกาล ขณะเดียวกันก็ทำหน้าที่ให้แก่ทีมสำรองอย่างยง อาเซ็ด ในเอร์สเตอดีวีซีซึ่งเป็นลีกดิวิชันสอง และในระหว่างฤดูกาลนี้เขาลงเล่นในลีก 16 เกม โดยยิงได้สองประตู

 อาเซ็ด 
ครั้นเมื่อวันที่ 23 กุมภาพันธ์ ค.ศ. 2020 ได้มีการประกาศว่าซูงาวาระจะเซ็นสัญญาห้าปีเพื่อเข้าร่วมอาเซ็ดอย่างถาวรตั้งแต่วันที่ 1 มิถุนายน ค.ศ. 2020 โดยเขาได้รับรางวัลจากเอเรอดีวีซีในเดือนมกราคม ค.ศ. 2022 และสิงหาคม ค.ศ. 2023

 อาชีพระดับนานาชาติ 
ซูงาวาระได้เป็นตัวแทนของทีมชาติญี่ปุ่นในฟุตบอลโลก รุ่นอายุไม่เกิน 17 ปี 2017 เขาได้รับการเปิดตัวครั้งแรกร่วมกับทีมชาติญี่ปุ่นชุดใหญ่ในเกมกระชับมิตรที่เสมอกับทีมชาติแคเมอรูน 0 ประตูต่อ 0 เมื่อวันที่ 9 ตุลาคม ค.ศ. 2020 ต่อมา ในเดือนมีนาคม ค.ศ. 2023 เขาเตะลูกครั้งแรกให้แก่ทีมชาติญี่ปุ่นเมื่อครั้งที่พบกับทีมชาติอุรุกวัย ส่วนในเดือนกันยายนของปีเดียวกัน เขาได้ส่งบอลให้เพื่อนทำประตูแรกเมื่อครั้งพบกับทีมชาติเยอรมนี และยังเป็นผู้เตะลูกครั้งแรกสำหรับประตูที่สองเช่นกัน

 สถิติอาชีพ 

 สโมสร 
Nippon Sports Kikaku Publishing inc./日本スポーツ企画出版社, "J1&J2&J3選手名鑑ハンディ版 2018 (NSK MOOK)", 7 February 2018, Japan,  (p. 149 out of 289)

+ การลงเล่นและประตูแบ่งตามสโมสร, ฤดูกาล และการแข่งสโมสรฤดูกาลลีกถ้วยแห่งชาติถ้วยลีกทวีปอื่นทั้งหมดดิวิชันลงเล่นประตูลงเล่นประตูลงเล่นประตูลงเล่นประตูลงเล่นประตูลงเล่นประตูนาโงยะ แกรมปัส2018เจลีก ดิวิชัน 11302040——1902019เจลีก ดิวิชัน 1000060——60ทั้งหมด13020100——250ยง อาเซ็ด2019–2020เอร์สเตอดีวีซี7000———702020–2021เอร์สเตอดีวีซี5000———50ทั้งหมด12000———|120อาเซ็ด (ยืมตัว)2019–2020เอเรอดีวีซี16210—111—273อาเซ็ด2020–2021เอเรอดีวีซี25210—50—3022021–2022เอเรอดีวีซี33140—80—4212022–2023เอเรอดีวีซี31320—141004742023–2024เอเรอดีวีซี3000—400070ทั้งหมด92670—311001267รวมอาชีพ13381001004220019510
# พิพิธภัณฑ์ประจำจังหวัดโอกินาวะ
พิพิธภัณฑ์ประจำจังหวัดและพิพิธภัณฑ์ศิลปะโอกินาวะ (Okinawa Prefectural Museum & Art Museum) เป็นพิพิธภัณฑ์ในจังหวัดโอกินาวะ ประเทศญี่ปุ่นNussbaum, Louis-Frédéric. (2005). "Museums" in Japan Encyclopedia, pp. 671-673. หมู่อาคารของพิพิธภัณฑ์ตั้งอยู่ในย่านโอโมระมาจิ (Omoro-machi) ในเมืองนาฮะ เมืองหลวงของจังหวัดโอกินาวะ เปิดให้บริการในปี 2007 และนำเสนอนิทรรศการเกี่ยวกับศิลปะ ประวัติศาสตร์ และประวัติศาสตร์ธรรมชาติ ในประเด็นที่เกี่ยวข้องกับโอกินาวะเป็นพิเศษ

อาคารพิพิธภัณฑ์ก่อสร้างโดยใช้วัสดุหลักคือหินปูนในท้องถิ่น ออกแบบด้วยภาพของ กูคุซุ (ปราสาท) แบบโอกินาวะ และมีขนาดประมาณ 24,000 ตารางเมตร沖縄県立博物館 . Okinawa Information IMA. Accessed 29 July 2008. ประกอบด้วยสี่ชั้นเหนือพื้นและหนึ่งชั้นใต้ดิน อาคารพิพิธภัณฑ์ศิลปะและประวัติศาสตร์/ประวัติศาสตร์ธรรมชาติตั้งอยู่ตรงกันข้ามกัน และผู้เข้าเยี่ยมชมสามารถซื้อตั๋วเข้าชมเพียงอย่างเดียวหรือทั้งคู่ได้

ประวัติศาสตร์
พิพิธภัณฑ์ประจำจังหวัดโอกินาวะก่อตั้งขึ้นครั้งแรกในปี 1972 ภายหลังการเข้ายึดครองโอกินาวะโดยสหรัฐ ผ่านการจัดการ ปรับโครงสร้าง และเปลี่ยนชื่อของพิพิธภัณฑ์รัฐบาลรีวกีว (Ryukyu Governmental Museum หรือ 琉球政府立博物館) ซึ่งสถาปนาขึ้นในปี 1946 พิพิธภัณฑ์แรกเริ่มตั้งอยู่ในย่านโอนากะโช (Ōnaka-chō) ในเมืองชูริ ไม่ไกลจากปราสาทชูริ ก่อนจะปิดตัวในปี 2007 เพื่อย้ายไปยังสถานที่ปัจจุบัน พิพิธภัณฑ์หลังใหม่นี้มีการเพิ่มส่วนพิพิธภัณฑ์ศิลปะประจำจังหวัดเข้าไปด้วย

การจัดสรรพื้นที่
สวนด้านหน้าพิพิธภัณฑ์ประกอบด้วยอาคารโอกินาวะสองหลังที่สร้างขึ้นใหม่ ได้แก่บ้านที่มุงด้วยใบจาก และบ้านหลังคากระเบื้อง แบบท้องถิ่น ควบคู่กับรูปปั้นของ ชีชะ และวันถุอื่นที่แทนวัฒนธรรมการทำเครื่องปั้นดินเผาและเซรามิกส์ขอฝโอกินาวะ ด้านหลังพิพิธภัณฑ์เป็นสวนประติมากรรมที่จัดแสดงงานศิลป์ร่วมสมัยและเปิดออกสู่สวนสาธารณะชินโตชิน

ส่วนพิพิธภัณฑ์ประวัติศาสตร์ธรรมชาตินั้นเข้าถึงได้ผ่านทางทางเดินกระจกซึ่งออกแบบให้สร้างความรู้สึกเหมือนกำลังเดินผ่านเหนือปะการังเข้าสู่เกาะ沖縄県立博物館・美術館 . Culture Resort Festone website. Accessed 29 July 2008. ในบรรดาสิ่งจัดแสดงของพิพิธภัณฑ์ที่สำคัญคือมนุษย์มินาโตงาวะ ซึ่งเป็นตัวอย่างของ Homo sapiens ที่เก่าแก่ที่สุดที่พบในเอเชียตะวันออก
# พิพิธภัณฑ์การยึดครองลัตเวีย
พิพิธภัณฑ์การยึดครองลัตเวีย  เป็นพิพิธภัณฑ์และสถาบันการศึกษาด้านประวัติศาสตร์ในรีกา ประเทศลัตเวีย สถาปนาตั้งขึ้นในปี 1993 เพื่อจัดแสดงวัตถุ เอกสาร และให้ความรู้แก่สาธารณะเกี่ยวกับช่วงเวลา 51 ปีที่ลัตเวียถูกยึดครองโดยโซเวียตในปี 1940–1941 ตามด้วนาซีในปี 1941–1944 และอีกครั้งโดยโซเวียตในปี 1944–1991 ในโปรแกรมการเดินทางเยือนลัตเวียของอาคันตุกะจากต่างชาติมักจะมีการเดินทางเยือนพิพิธภัณฑ์นี้ด้วย สถาบันที่นี่ยังเป็นผู้จัดนิทรรศการถาวรที่บ้านหัวมุมซึ่งเป็นอดีตสำนักงานใหญ่ของเคจีบีในรีกา

หลังการก่อสร้างใหม่นาน 10 ปี นิทรรศการถาวรอันใหม่เปิดตัวในปี 2022 นิทรรศการแรกของพิพิธภัณฑ์เปิดเมื่อปี 1993 โดยจัดแสดงเรื่องราวจากการยึดครองโดยโซเวียตในครั้งแรก จากปี 1940-1941 และมีการขยับขยายในเวลาต่อมาเพื่อให้เนื้อหาครอบคลุมการยึดครองในช่วงอื่น ๆ เช่นกัน

วัตถุของสะสมที่ขึ้นทะเบียนแล้วของพิพิธภัณฑ์ ข้อมูลจากปี 2017 อยู่ที่เกือบ 60,000 ชิ้น รวมถึงยังมีหอจดหมายเหตุที่จัดแสดงสื่อเสียงและภาพที่มีวิดีโอคำสารภาพและคำบอกเล่ากว่า 2,300 ชิ้นจากผู้ที่ถูกเนรเทศ, ผู้ลี้ภัย และบุคคลอื่นที่ได้รับผลกระทบจากการยึดครองลัตเวีย ไปจนถึงภาพยนตร์สารคดีจำนวน 10 เรื่อง
# พิพิธภัณฑ์การกำจัดยาเสพติด ย่างกุ้ง
พิพิธภัณฑ์การกำจัดยาเสพติด (Drug Elimination Museum) เป็นพิพิธภัณฑ์ในย่างกุ้ง ประเทศพม่า เปิดให้บริการอย่างเป็นทางการในเดือนมิถุนายน 2001 พิพิธภัณฑ์ตั้งอยู่ในเขตกะมายุในย่างกุ้ง โดยสร้างอยู่บนอดีตสุสานที่ใหญ่ที่สุดของเมือง ซึ่งคือสุสานจานดอ พิพิธภัณฑ์นี้อุทิศเพื่อวันสากลต่อต้านการใช้สารเสพติดและการค้าสารผิดกฎหมาย

พิพิธภัณฑ์มีความสูงสามชั้น และประกอบด้วยนิทรรศการเกี่ยวกับการใช้ยาเพสติดตลอดจนความพยายามของรัฐบาลในการควบคุมปัญหา จุดสนใจของพิพิธภัณฑ์ประกอบด้วยแบบจำลองเหตุการณ์ขนาดย่อส่วน ห้องจัดแสดงที่ต้องใช้การตีความด้วยตนเอง และงานศิลปะน่าสยดสยองที่แสดงให้เห็นผลจากการใช้ยาเสพติด
# เลิฟเวอร์ (ไลฟ์ฟรอมปารีส)
เลิฟเวอร์ (ไลฟ์ฟรอมปารีส)  เป็นอัลบั้มบันทึกการแสดงสดชุดที่สามของนักร้องและนักแต่งเพลงชาวอเมริกัน เทย์เลอร์ สวิฟต์ วางจำหน่ายเมื่อวันที่ 19 พฤษภาคม ค.ศ. 2020 ผ่านทางรีพับลิกเรเคิดส์ เป็นการออกฉบับใหม่สำหรับวันวาเลนไทน์เมื่อวันที่ 14 กุมภาพันธ์ ค.ศ. 2023 เนื่องจากแผ่นเสียงไวนิลรุ่นจำนวนจำกัดจำหน่ายผ่านร้านค้าบนเว็บไซต์ของสวิฟต์เท่านั้น ประกอบด้วยแผ่นเสียงรูปหัวใจสองแผ่นที่บันทึกการแสดงสดในแปดเพลงจากสตูดิโออัลบั้มชุดที่เจ็ดของเธอในชื่อ เลิฟเวอร์ (2019) ซึ่งเธอแสดงในซิตีออฟเลิฟเวอร์ คอนเสิร์ตในหนึ่งวันของเธอที่โรงละครโอลิมเปียในกรุงปารีส เมื่อวันที่ 9 กันยายน ค.ศ. 2019 ติดชาร์ตในออสเตรเลีย สหราชอาณาจักร และสหรัฐ และติดอันดับชาร์ตบิลบอร์ดไวนิลอัลบั้มของสหรัฐ

 รายการเพลง 
เพลงทั้งหมดผลิตโดยเทย์เลอร์ สวิฟต์ และมีคำบรรยายต่อท้ายว่า "(ไลฟ์ฟรอมปารีส)" "(Live from Paris)"

ด้านเอ
 "Me!" (เทย์เลอร์ สวิฟต์, โจเอล ลิตเติล, เบรนดอน ยูรี) – 3:33
 "The Archer" (สวิฟต์, แจ็ก แอนโตนอฟฟ์) – 3:30

ด้านบี
  "Death by a Thousand Cuts" (สวิฟต์, แอนโตนอฟฟ์) – 3:19
 "Cornelia Street" (สวิฟต์) – 4:56

ด้านซี
  "The Man" (สวิฟต์, ลิตเติล) – 3:39
 "Daylight" (สวิฟต์) – 4:22

ด้านดี
  "You Need to Calm Down" (สวิฟต์, ลิตเติล) – 3:23
 "Lover" (สวิฟต์) – 3:49

 ชาร์ต 
+ ตารางแสดงอันดับชาร์ตของอัลบั้ม เลิฟเวอร์ (ไลฟ์ฟรอมปารีส) ชาร์ต (2023) ตำแหน่งสูงสุด Australian Vinyl Albums (ARIA) 6

 ประวัติการจำหน่าย 
+วันที่วางจำหน่ายและรูปแบบของอัลบั้ม เลิฟเวอร์ (ไลฟ์ฟรอมปารีส) ภูมิภาค วันที่ รูปแบบ ค่าย อ้างอิง ทั่วโลก 19 พฤษภาคม 2020 รีพับลิก 14 กุมภาพันธ์ 2023 ไวนิลแอลพี
# กองพันทหารรักษาการณ์เกียรติยศปักกิ่ง
กองพันทหารรักษาการณ์เกียรติยศปักกิ่ง  มีชื่ออย่างเป็นทางการว่า "กองทหารเกียรติยศ กองทัพปลดปล่อยประชาชน" เป็นหน่วยทหารเกียรติยศและกองกําลังพิเศษของกองทัพปลดปล่อยประชาชน ประกอบด้วยตัวแทนจากกองทัพบก กองทัพเรือ และกองทัพอากาศ ทหารชายในกองพันต้องสูงไม่ต่ำกว่า 180 เซนติเมตร ส่วนทหารหญิงต้องสูงไม่ต่ำกว่า 173 เซนติเมตร โดยกองพันจะขึ้นตรงต่อคณะกรรมาธิการการทหารส่วนกลาง และอยู่ภายใต้บังคับบัญชาของกองบัญชาการยุทธบริเวณภาคกลาง ในพิธีสวนสนาม กองพันนี้จะนำโดยหมู่เชิญธง (ยามสี; Colour guard) ซึ่งจะแบกธงของกองทัพปลดปล่อยประชาชน เป็นประเพณีที่เริ่มขึ้นตั้งแต่ปี พ.ศ. 2524

 ประวัติ 

 ภารกิจ 

 กองปืนใหญ่ 

 เครื่องแบบพิธีการ 

 รูปภาพ